Luister: Dakar reeds té rof vir 56 deelnemers | Maroela Media
Jakub Przygonski van Pole in aksei. AP Photo/Bernat Armangue.
Die Dakar-wedren in Saoedi-Arabië het al gesorg dat 56 deelnemers die handdoek ingegooi het, en dit was gister skaars die vyfde van 12 skofte gewees.
Tog het Spanje se Carlos Sainz sy houvas op die voorloperplek verstewig met sy tweede skofoorwinning van die wedren.
Hy was drie minute vinniger as Toyota Gazoo Racing se plaaslike gunsteling, Katar se Nasser Al-Attiyah. Die Spanjaard het nou ’n voorsprong van ses minute op die tydrooster.
Die Fransman en wenner van die vierde skof, Stéphane Peterhansel, het die dag in die derde plek afgesluit; ’n hele 18 minute agter Sainz.
Glyn Hall, spanbaas van Toyota Gazoo Racing, het gesê dat Fernando Alonso die dag se groot ster was. Die voormalige F1-wêreldkampioen het die dag in die sewende plek afgesluit en was self ook heel in sy noppies met sy vertoning.
“As ŉ mens van spoed praat, was vandag beslis ons beste dag. Ons het ’n lekker ritme gehandhaaf en ek is baie tevrede met ons vertoning,” het Alonso gesê.
Suid-Afrika se Giniel de Villiers is 46 minute agter Sainz op die algehele punteleer.
Uitslag van die vyfde skof:
Carlos Sainz (Mini/BMW)
Stéphane Peterhansel (Mini/BMW)
Yazeed Al-Rajhi (Toyota)
Orlando Terranova (Mini/BMW)
Yasir Saeidan (Mini/BMW)
Jakub Przygonski (Mini/BMW)
Mathieu Serradori (Century)
In die Dakar wedren is nog Suid-Afrikaners OOK Pretorianers.
Hennie de Klerk en sy co drywer, Johan Smalberger van Pretoria is ook in die Dakar.
In die 5de stage eindig hulle 44ste en in
6de stage is hulle 30ste
Baie goeie vordering
Algeheel vorder hulle van 40ste na 36ste
Hulle Navara se nommer is 354
Dit sal wonderlik wees indien Maroela Media hierdie gebeure dop hou en daaroor rapporteur
Dalk was Maroela onbewua van ons eie Pretorianer Johan Smalberger wat in Dakar deelneem